Nous Eudes, dux de Bourgoingne, faisons savoir à touz... que, pour nous, noz hoirs et noz successeurs, de nostre certeine science, loons, confermons et aprovons ce que nostre bien amez coisins et feauz messires Hugues de Chalon, sires d’Arlay, a baillié à nostre chier cousin Jehan, son frere, à la vie doudit Jehan tant seulement, c’est assavoir Vietiaus et ses appartenances, et aucunes choses qui muevent de nostre fié, dezquex choses toutevoie lidiz Hugues demore en nostre foi et en nostre homaige. En tesmoing de laquel chose, nous avons mis nostre grant seal pendant en ces lettres, faites et donées à Beane, le dymenche après la saint Bartholomé l’apostre, l’an M trois cenz et dix sept.